Liste over New York Giants-sesonger

New York Giants er et amerikansk fotballag basert i East Rutherford i New Jersey. De spiller i National Football League (NFL) i National Football Conference (NFC) East. I løpet av 98 fullførte sesonger har laget vunnet åtte NFL-titler, inkludert fire Super Bowls. Giants har vunnet over 700 kamper og nådd sluttspillet 33 ganger. Selv om Giants spiller hjemmekamper i East Rutherford har de flere tilhengere i storbyområdet New York. I 2010 flyttet laget inn i MetLife Stadium, tidligere kjent som New Meadowlands Stadium.Etter at Tim Mara betalte $500 for laget ble Giants en del av NFL i 1925-sesongen, og vant sin første ligatittel to år senere. I 1934 vant laget sin andre tittel, med en seier over Chicago Bears i NFL Championship Game 1934. Giants vant en tredje tittel fire år senere, og nådde NFL Championship Game fire ganger mellom 1939 og 1946, med fire nederlag i tittelkampen. New York sikret sin fjerde tittel i 1956, med en 47–7 seier over Chicago Bears i NFL Championship Game 1956. Fra 1958 til 1963 nådde Giants tittelkampen fem ganger, men tapte alle kampene. Etter 1963-sesongen nådde ikke laget sluttspillet igjen før i 1981, og hadde vinnende sesonger kun fem ganger i perioden.
30 år etter lagets siste NFL-tittel vant Giants Super Bowl XXI, 39–20 over Denver Broncos, etter 1986-sesongen. De vant sitt andre Super Bowl fire år senere med en 20–19 seier over Buffalo Bills i Super Bowl XXV. I 2000-sesongen returnerte New York til Super Bowl, hvor de tapte 34–7 mot Baltimore Ravens. Giants fikk sin syvende NFL-tittel i 2007 da de slo et ubeseiret New England Patriots 17–14 i Super Bowl XLII. Giants nådde sluttspillet fire sesonger på rad fra 2005 til 2008 før de avsluttet 2009-sesongen 8–8 og gikk glipp av sluttspillet. Etter å igjen ha gått glipp av sluttspillet i 2010 slo de Atlanta Falcons, Green Bay Packers og San Francisco 49ers i sluttspillet i 2011 før de slo Patriots 21–17 i Super Bowl XLVI. I 2022-sesongen gikk Giants 9–7–1 og kvalifiserte seg til sluttspillet, hvor de tapte mot Philadelphia Eagles i divisjonsrunden.


== Nøkkel ==


== Sesonger ==
Statistikkene er oppdatert per 21. januar 2023. — indikerer at kategorien ikke er gjeldende.


=== Sammenlagtresultater ===


== Noter ==
A NFL avholdt ikke sluttspillkamper før i 1932. Før det ble ligatittelen tildelt laget med best resultat i seriespillet.
B I 1933 ble ligaen delt opp i East og West-divisjonene.
C I 1950 endret ligaen fra divisjoner til conferences.
D Dette var den første gangen en tittelkamp i NFL gikk til overtid, og kampen har senere fått kallenavnet «The Greatest Game Ever Played».
E I 1978 utvidet NFL seriespillet fra 14 kamper til 16.
F På grunn av en spillerstreik i 1982 ble ligaen fordelt på to conferences istedenfor divisjoner. Sesongen ble kuttet til ni kamper, og de åtte beste lagene i hver conference deltok i en sluttspillturnering med 16 lag.
G Giants, Dallas Cowboys og Washington Redskins avsluttet 1985-sesongen 10–6. Dallas vant divisjonstittelen i NFC East for bedre resultater i kamper mellom de tre lagene. Giants ble et wildcard på grunn av resultater i conferencekamper, og Washington kvalifiserte seg ikke til sluttspillet på grunn av et tap mot San Francisco 49ers, som også avsluttet sesongen 10–6.
H En spillerstreik i 1987 førte til at seriespillet ble kuttet til 15 kamper.
I Giants, Philadelphia Eagles Los Angeles Rams (NFC West) og New Orleans Saints (NFC West) avsluttet 1988-sesongen 10–6. Philadelphia vant divisjonstittelen i NFC East for to seiere over Giants i seriespillet, og Los Angeles ble et wildcard på grunn av seierprosent i conferencekamper. Giants og Saints kvalifiserte seg ikke til sluttspillet.


== Referanser ==


== Kilder ==